Ryūtarō Hashimoto
<s>je bio japanski političar, koji je od 1996. do 1998. služio kao premijer Japana.</s>

<s>Hashimoto je odrastao u politički "povezanoj" porodici.</s><s>Njegov otac Ryōgo Hashimoto je služio kao ministar u vladi Nobosukea Kishija.</s><s>Karijeru je otpočeo kada je 1963. kao kandidat Liberalne demokratske partije izabran u Dijetu.</s><s>Postepeno je napredovao u njenim redovima, postavši blizak uticjanoj frakciji Kaiukea Tanake.</s><s>Služio je kao ministar u nekoliko LDP-ovih kabineta.</s>

<s>Godine 1993. je nakon izbora LDP prvi put izgubila vlast nakon osnivanja 1955. godine.</s><s>Vratila se godinu dana kasnije sklopivši koaliciju sa svojim nekadašnjim suparnicima socijalistima.</s><s>U vladi socijalista Murayame je služio kao ministar financija.</s><s>Na stranačkim izborima je 1995. izabran za vođu LDP.</s>

<s>Hashimoto je nekoliko mjeseci kasnije preuzeo mjesto premijera od Murayame.</s><s>Hashimoto je nastojao, sa jedne strane, održati bliske odnose sa američkom vladom predsjednika Clintona, te je pristao na nepopularni premještaj američkih baza na Okinawi, dok je s druge strane u trgovinskim pregovorima uzeo oštar kurs, te se čak javno svađao sa Clintonovim trgovinskim prethodnikom Mickeyem Kantorom.</s><s>To ga je učinilo jednim od najpopularnijih ličnosti u Japanu.</s><s>Godine 1996. raspustio Dijetu te na novim izborima povećao broj LDP-ovih zastupnika u Dijeti.</s><s>Uvođenje novih poreza je, međutim, na izborima za gornji dom Dijete 1998. godine dovelo do loših rezultata, te je Hashimoto za njih preuzeo odgovornost i podnio ostavku.</s><s>Zamijenio ga je Keizo Obuchi.</s>

<s>Hashimoto je i nakon toga ostao jednim od najuticajnijih LDP-ovih političara, ali je 2003. godine pokušaj da ponovno dođe na čelo stranke doživio neuspjeh nakon otkrića mita primljenog od Japanskog zubarskog društva.</s>

<s>Izvori</s>

<s>Vanjske veze
  Reuters. (1 July 2006).</s><s>Former Japan PM Hashimoto dies at 68.</s><s>In Chinadaily.com; retrieved 23 July 2006.</s><s>Junichiro Koizumi.</s><s>Memorial Address at the Joint Memorial Service by the Cabinet and Liberal Democratic Party for the Late Ryutaro Hashimoto (8 August 2006.) ; retrieved 9 February 2007.</s>

<s>Japanski političari
Premijeri Japana</s>

